นายกรัฐมนตรี ประชาสัมพันธ์ การจัดงาน “ผลไม้ไทย อร่อยที่สุดในโลก” โชว์ศักยภาพการเป็นมหาอำนาจด้านการค้าผลไม้เมืองร้อนของโลก
นายกรัฐมนตรี ประชาสัมพันธ์ การจัดงาน “ผลไม้ไทย อร่อยที่สุดในโลก” โชว์ศักยภาพการเป็นมหาอำนาจด้านการค้าผลไม้เมืองร้อนของโลกพลเอกประยุทธ์ จันทร์โอชา นายกรัฐมนตรี ร่วมประชาสัมพันธ์ การจัดงาน “ผลไม้ไทย อร่อยที่สุดในโลก” (Thailand Fruit Festival 2019 : The World’s Most Delicious Fruits Fair) ที่กรมการค้าภายใน ร่วมกับ “กลุ่มเซ็นทรัล” จัดขึ้นระหว่างวันที่ 22-26 พฤษภาคม 2562 ณ ลานหน้าศูนย์การค้าเซ็นทรัลเวิล์ด กรุงเทพฯเพื่อโชว์ศักยภาพการเป็นมหาอำนาจด้านการค้าผลไม้เมืองร้อนของโลก ส่งเสริมรณรงค์ การบริโภค และประชาสัมพันธ์ผลไม้ไทยให้เป็นที่รู้จักในหมู่นักท่องเที่ยวชาวไทยและชาวต่างชาติ และเป็นการเฉลิมพระเกียรติเนื่องในโอกาสมหามงคลพระราชพิธีบรมราชาภิเษก อีกทั้งเป็นการเพิ่มช่องทางการจำหน่ายผลไม้ให้กับเกษตรกรผู้ปลูกผลไม้จากทุกภูมิภาคของประเทศ ซึ่งจะช่วยให้เกิดการกระตุ้นเศรษฐกิจในระดับฐานรากภายในงานจะมีโซนบุฟเฟ่ต์และผลไม้นานาชนิด อาทิ ทุเรียนหมอนทอง มังคุดจันทบุรี เมลอน เงาะ ลองกอง ข้าวเหนียวทุเรียน ข้าวเหนียวมะม่วงและมะพร้าวน้ำหอม รวมถึงโซน Farmer’s Market เปิดโอกาสให้เกษตรกร วิสาหกิจชุมชนผู้ประกอบการสินค้า GI จาก ทุกภูมิภาคทั่วประเทศ